Държавен вестник, бр. 90, 2014 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  90
Чл. 94. При контрол на въведено с пътен 
знак ограничение на скоростта мястото за 
разполагане на техническото средство се 
фиксира чрез измерване на разстоянието 
до знака, като за всяка точка за контрол се 
изготвя и утвърждава схема. В указанията за 
маршрута, в които е включена такава точка 
за контрол, подробно се разписва мястото 
за разположение на техническото средство, 
разстоянието до пътния знак, настройката на 
обхвата и параметрите на уреда.
Чл. 95. За изпълнение на пътен контрол 
нарядът се оборудва с технически средства 
съобразно поставените задачи, но с не повече 
от един вид средство за измерване, необходим 
за конкретната дейност.
Чл. 96. За осъществяване на дейността 
по пътен контрол полицейските служители 
използват и:
1. системи за автоматично разчитане и 
разпознаване на регистрационни автомобилни 
табели и комбинирани устройства;
2. РСОД за извършване на проверка на 
МПС и лица, въвеждане на информация и др.;
3. системи за наблюдение, автоматично 
регистриране и идентифициране на МПС при 
преминаване на червен сигнал на светофар-
ната уредба и др.;
4. цифров фотоапарат.
Раздел II
Действия на полицейския служител при път-
нотранспортно произшествие
Чл. 97. Посещението на ПТП се организира 
и ръководи от дежурните служители в ОДЦ/
ОДЧ, които в случаите, когато е необходимо 
ПТП да бъде посетено, незабавно подават 
получената информация и изпращат наряд 
на пътна полиция.
Чл. 98. (1) На мястото на ПТП полицей-
ският наряд изяснява:
1. има ли пострадали лица и къде са 
транспортирани;
2. съществува ли опасност за възникване 
на аварии, пожари, разлив на опасни продук­
ти, както и характера, мястото и времето на 
настъпване на произшествието;
3. брой на участниците и регистрацион-
ните номера на ППС, наличие на очевидци/
свидетели и други данни, имащи отношение 
по изясняване на причините на възникване 
на ПТП;
4. необходимост от осигуряване на екипи за 
пожарна безопасност и защита на населението, 
спешна медицинска помощ и др.;
5. вида на транспортните средства, превоз-
ваните товари или пътници;
6. ако водачът е напуснал мястото на 
ПТП – вероятна посока на оттегляне, марка, 
модел, цвят, регистрационен номер на МПС и 
други данни, имащи отношение по изясняване 
самоличността на конкретния извършител;
7. необходимост от запазване на местопро-
изшествието до идване на дежурна оперативна 
група (ДОГ);
8. дали в ПТП участват като водачи служи-
тели на МВР, Министерството на отбраната, 
дипломати и чуждестранни граждани, лица на 
съюзнически и/или чужди въоръжени сили, 
преминаващи на територията на Република 
България или пребиваващи на нея, или лица 
с неустановена самоличност.
(2) Съобразно данните по ал. 1 полицей-
ските служители уведомяват ОДЦ/ОДЧ с 
оглед преценка за предприемане на действия 
по разследване и документиране на ПТП или 
изпращане на ДОГ.
Чл. 99. Когато са причинени само мате-
риални щети и ПТП не се разследва от ДОГ, 
нарядът е длъжен да разследва причините за 
неговото настъпване, като:
1. установява участвалите превозни сред-
ства, самоличността на участниците и сви-
детелите на произшествието;
2. извършва оглед на местопроизшествието, 
причинените щети на ППС, на пътя и негови-
те принадлежности или щети на други лица, 
организацията на движението – наличието на 
пътни знаци, светофарна уредба, маркиров-
ка, като заснема фактическата обстановка с 
цифров фотоапарат:
а) общ изглед на местопроизшествието;
б) изглед по посока на движение на всеки 
участник в ПТП;
в) знаково стопанство и организация на 
движението;
г) щети, причинени от ПТП по ППС, сгради, 
съоръжения, прилежаща инфраструктура и др.;
д) следи, оставени на местопроизшествието 
от участниците в ПТП;
е) разположение на ППС спрямо опреде-
ления ориентир;
3. изяснява причините и обстоятелствата 
за настъпилото ПТП на база извършения ог-
лед и данните от участниците и свидетелите;
4. задължително изпробва участниците в 
ПТП за употреба на алкохол, а при съмнение 
и за наркотично или друго упойващо вещество;
5. издава необходимите документи (про-
токоли за ПТП, АУАН, скици на ПТП); про-
токолът за ПТП се подписва от участниците 
в него;
6. предприема всички законови мерки за 
недопускане движение на ППС при причине-
на повреда, застрашаваща безопасността на 
движението и управление от водачи на МПС, 
употребили алкохол, наркотично или друго 
упойващо вещество;